Los Vilosas

Los Vilosas () – miestas Kokimbo regione (Čilė), Čoapos provincijos ir Los Viloso komunos centras. Miestas įkurtas 1830 m., 1855 m. suteiktas mažojo uosto statusas. Los Viloso uostas iki šiol svarbus.

Miesto pavadinimas Los Vilos kilęs iš mapudungunų kalbos žodžio vilo 'gyvatė'.

Pagrindinės miesto ekonomikos šakos – žvejyba ir turizmas. Turizmui palankūs du miesto paplūdimiai – La Principal ir Las Conchas.

Istorija  
Los Vilosas nuo 1835 m. buvo maža gyvenvietė, kurią 1855 m. Čilės prezidentas Manuel Montt paskelbė mažuoju uostu. Buvo suvokta, kad verslas regione ims vystytis, jei turės uostą.
Tų pačių metų balandį vyriausybė leido statyti prieplaukas, sandėlius ir prekybai skirtus pastatus. 1857 m. gruodį Končalio asjendai priklausiusioje žemėje buvo suformuoti 25 kvartalai ir išparduoti. Miestas išsidėstė apie mažą senąją gyvenvietę.
Uoste buvo įkurtas muitinės postas, pavaldus Valparaiso muitinei.

Komunoje gan išvystytas turizmas, kurio centrai yra Los Vilosas ir pakrantės miestelis Pičidangis.

Los Viloso komuna  
2006 m. komunoje (plotas 1824 km²) gyveno 18 000 gyventojų, tankis 9,6 žm/km².
Los Viloso komuna ribojasi:
 šiaurėje – su Kanelos komuna (Čoapos provincija Kokimbo regione)
 šiaurės rytuose – su Iljapelio komuna Čoapos provincijoje
 rytuose – su Salamankos komuna Čoapos provincijoje
 pietryčiuose ir pietuose – su Petorkos provincija Valparaiso regione:
 pietryčiuose – su Petorkos komuna
 pietuose – su La Ligvos komuna
 vakaruose – su Ramiuoju vandenynu.

Stambiausi gyvenamieji punktai

Komunos administracinis suskirstymas
Komuną sudaro 8 rajonai:

Nuorodos 

Čilės miestai
Čilės komunos